Vrou sê moord op Amerikaner was “selfverdediging” | Maroela Media
Vrou sê moord op Amerikaner was “selfverdediging”
ŉ Vrou wat van die moord op Christopher Norman Bates, Amerikaanse konsulaatwerker in Johannesburg, beskuldig word, het Donderdag in die Johannesburgse hooggeregshof in Palm Ridge gesê sy het hom uit selfverdediging vermoor, het The Star Donderdag berig.
Lorraine Mogapi het glo gesê Bates het “mal geword”. Die koerant berig twee getuies het egter Mogapi se bewerings weerspreek.
Bates (41) is op 13 Januarie met ŉ skerp voorwerp by sy Oxford Gardens-woonstelle in Illovo vermoor.
Volgens Mogapi, wat erken het dat sy ŉ prostituut is, is sy en Bates na sy huis. Hulle het begin stry toe hy glo geweier het om die R200 te betaal en gesê sy is dit nie werd nie. Bates het toe glo ŉ mes in die kombuis gaan haal en Mogapi het hom met pepersproei gespuit.
Sy kon glo uit die huis vlug, maar Bates het haar met ŉ bofbalkolf agternagesit. Sy het hom toe glo met ŉ mes gesteek.
Die koerant berig die twee getuies sê egter hulle het gesien hoe Bates voor Mogapi by die huis uit stap en toe gehoor hoe iemand val.
Amerika vermoor vrou
Meng jou met die semels………………..
Dan eet die proooosies jou op.
jayyyyyy, jippeeeeeeee, hoera, blameer weereens die witman. so good 2 be in the NSA. pateties verby.